

Pašvaldības sabiedrība ar ierobežotu atbildību

**“Veselības un sociālās aprūpes centrs - Sloka”**

Dzirnavu iela 36/38, Jūrmala, LV-2011 | +371 27886696 | info@vsacsloka.lv | [www.vsacsloka.lv](http://www.vsacsloka.lv)

Reģ. Nr. 50003220021 | AS SEB banka, kods UNLALV2X

Norēķinu konts Nr. LV66UNLA0010000142158

|  |  |
| --- | --- |
| **Pieņemts** | *2022.gada 22.decembra valdes sēdes Nr.19**lēmums Nr.1 (protokols Nr.19, pielikums Nr.10)* |
|  **Jaunā redakcija**  | *2024.gada 15.maija valdes sēdes Nr.11* *lēmums Nr.1 (protokols Nr.11, pielikums Nr.5)* |
| **Grozījumi**  | *2023.gada 1.novembra valdes sēdes Nr.26* *lēmums Nr.3 (protokols Nr.26)* |
|  | *2025.gada 17.marta valdes sēdes Nr.8**lēmums Nr.6 (protokols Nr.8)**(spēkā no 2025.gada 1.aprīļa)* |

**KĀRTĪBAS NOTEIKUMI**

**PSIA “VESELĪBAS UN SOCIĀLĀS APRŪPES CENTRS - SLOKA”**

**KLIENTIEM**

**Nr.10/2023**

1. **VISPĀRĪGIE JAUTĀJUMI**
	1. Kārtības noteikumi PSIA “Veselības un sociālās aprūpes centrs Sloka” klientiem” nosaka vienotu kārtību, kāda jānodrošina Sociālās aprūpes un sociālās rehabilitācijas departamenta Sociālās aprūpes un sociālās rehabilitācijas nodaļā, centrā “Ķemeri”, grupu dzīvokļos “Jēkaba ozoli” un naktspatversmē, Centram sniedzot šādus pakalpojumus:
		1. sociālās aprūpes un sociālās rehabilitācijas pakalpojums pilngadīgām personām;
		2. dienas aprūpes centra pakalpojums personām ar garīgas veselības traucējumiem;
		3. naktspatversmes pakalpojums personām bez noteiktas dzīvesvietas vai krīzes situācijā nonākušām personām;
		4. grupu dzīvokļa pakalpojums;
		5. specializētās darbnīcas pakalpojums;
		6. atelpas brīža pakalpojums personām ar garīga rakstura traucējumiem.
	2. Struktūrvienību vadītāji, kuru pārziņā ir attiecīga pakalpojuma sniegšana, nodrošina, ka klients, uzsākot pakalpojuma saņemšanu Centrā, tiek iepazīstināts ar šiem noteikumiem daļā, kas attiecas uz konkrētu pakalpojumu, nepieciešamības gadījumā klientam sniedzot skaidrojumu tam saprotamā veidā.
	3. Struktūrvienību vadītāji, kuru pārziņā ir attiecīga pakalpojuma sniegšana, nodrošina šo noteikumu daļā, kas attiecas uz konkrētu pakalpojumu, pastāvīgu pieejamību pakalpojuma sniegšanas vietā, un organizē iekšējo kārtību, kādā tiek uzraudzīta to ievērošanas gaita.
	4. Centra darbinieks, kurš konstatē, ka klients neievēro šos noteikumus, veic sekojošas secīgas darbības:
		1. nekavējoties veic darbības, lai novērstu pārkāpumu;
		2. izskaidro klientam šos noteikumus, kas attiecas uz pieļauto pārkāpumu un informē par sekām, tostarp par pakalpojuma sniegšanas pārtraukšanu;
		3. ja klients nepārtrauc pārkāpumu vai ja pārkāpumus ir radījis vai var radīt smagas sekas, t.i. tiek nodarīts kaitējums klientam, citai personai vai Centra īpašumam, Centra darbinieks nekavējoties par to informē attiecīgas struktūrvienības vadītāju un turpmāk rīkojas saskaņā ar struktūrvienības vadītāja norādījumiem.
	5. Struktūrvienības vadītājs informē valdi katrā gadījumā, kad sakarā ar klienta pieļauto noteikumu pārkāpumu ir nepieciešams pārtraukt pakalpojuma sniegšanu, iesniedzot valdei rakstveida ziņojumu. Ja Centra iekšējos normatīvajos aktos attiecīgas struktūrvienības vadītājam ir piešķirtas tiesības patstāvīgi lemt par pakalpojuma pārtraukšanu, struktūrvienības vadītājs rīkojas piešķirtās kompetences ietvaros.
2. **SOCIĀLĀS APRŪPES UN SOCIĀLĀS REHABILTIĀCIJAS NODAĻAS IEKŠĒJĀS KĀRTĪBA NOTEIKUMI**
	1. **Dienas gaita:**

**7.00 – 8.30** Rīta tualete, aprūpe, medicīniskās procedūras (ja nepieciešams);

**8.30 - 9.30** Brokastis;

**9.30 – 10.30** medikamentu lietošana, ārsta vizīte (ja nepieciešams), medicīniskās procedūras (ja nepieciešams);

**9.30 - 12.30** Sociālā rehabilitācija, individuālais un grupu darbs ar sociālā darba speciālistu, fizioterapija, Centra piedāvātās nodarbības un saturīga brīva laika pavadīšanas aktivitātes;

**12.30 -13.30** Pusdienas;

**13.30 – 14.00** Medikamentu lietošana;

**13.30 - 17.30** Brīvais laiks, pastaigas, atpūta, sociālās rehabilitācijas aktivitātes, sociālā darba speciālistu konsultācijas, darbs interešu grupās, mazaktīvo/neaktīvo klientu aktivizēšana;

**17.30 - 18.30** Vakariņas;

**18.30-19.00** Brīvais laiks**;**

**19.00-20.00** Medikamentu lietošana, vakara tualete un higiēnas procedūras**;**

**20.00-20.30** Naksniņas**;**

**20.30-22.00** Brīvā laika individuālās aktivitātes / TV, radio, aktivitātes iestādes teritorijā;

**22.00 – 7.00** Nakts miers.

2.1.1. Ārsta, sociālā darba speciālista, aprūpētāja, fizioterapeita vizītei un medikamentu lietošanai pēc nozīmētā plāna nozīmētajā laikā klients atrodas savā istabā.

2.1.2. Grupu nodarbību laikā klients atrodas nodarbības novadīšanas vietā.

2.1.3. Klients pilda ārsta, sociālā darba speciālista, aprūpētāja, fizioterapeita darbinieka norādījumus šo speciālistu vizīšu laikā.

2.1.4. Klients lieto medikamentus tikai Centra medicīniskā darbinieka uzraudzībā.

2.1.5. Ēdienreižu laikā klients atrodas koplietošanas ēdnīcā vai atbilstoši klienta funkcionālajam stāvoklim īpaši šim nolūkam norādītā telpā, atrašanās savā istabā ir pieļaujama līdz piecām dienām ar medicīnas māsas atļauju, vairāk par piecām dienām pēc kārtas tikai ar ārsta vai sociālā darbinieka atļauju.

2.1.6. Klientu apmeklējuma laiks ir katru darba dienu no plkst. 10:00 līdz 11:30 un no plkst.14:00 līdz 15:30.

Klients nodrošina, ka klienta uzaicinātais Apmeklētājs līdz plkst. 19:45 atstāj Centru un tā teritoriju.

2.1.7. Klients nodrošina, ka klienta uzaicinātais Apmeklētājs ievēro sanitārās normas, apmeklējuma brīdī ir vesels un neatrodas alkohola vai narkotisko vielu reibumā.

*/ar grozījumiem, kas izdarīti ar 17.03.2025.valdes sēdes Nr.8 lēmumu Nr.5 (sēdes prot.Nr.8)/*

**2.2. Klients ir tiesīgs:**

* + 1. lietot personīgās drēbes, apavus, apakšveļu, higiēnas piederumus, kuras, saskaņojot ar Centru, Klients paņēma līdzi Centrā iestājoties;
		2. lietot personīgo radio, televizoru vai datoru, ja tas netraucē citiem Centra klientiem un ir saņemta sociālā darbinieka atļauja;
		3. izbraukt pie radiniekiem, par to vismaz vienu dienu iepriekš informējot sociālo darbinieku;
		4. iziet ārpus Centra teritorijas vasaras sezonā (01.04.-30.09.) no plkst. 10.00 līdz plkst.19.00 un ziemas sezonā (01.10-31.03.) no plkst. 10.00 līdz plkst. 17.00, par aiziešanu un atgriešanos informējot sociālo darbinieku vai viņa nozīmēto darbinieku;
		5. patstāvīgi iegādāties un uzglābāt nodaļā esošajā ledusskapī pārtikas produktus, lietot tos tikai tam speciāli paredzētajā telpā (stāvā speciāli iekārtotajā ēdamtelpā vai koplietošanas ēdnīcā);
		6. nodot Centram dokumentus glabāšanai;
		7. iesniegt sūdzības, priekšlikumus un iesniegumus Centra vadībai par visiem Klientu interesējošiem jautājumiem Centrā noteiktajā kārtībā.

**2.3. Klientam ir aizliegts:**

* + 1. pastaigas laikā uzturēties ārpus Centra teritorijas, ja par to nav informēts Centra personāls noteikumos noteiktajā kārtībā,
		2. pēc atļautās pastaigas ārpus Centra teritorijas atgriezties Centrā vēlākā laikā, par kuru bija informēts Centra personāls prombūtnes saskaņošanas laikā;
		3. piesārņot Centra telpas un teritoriju, bojāt Centra teritorijā esošus apstādījumus, izmest (izliet) kanalizācijā neparedzētus priekšmetus;
		4. bojāt Centra mīksto inventāru, mēbeles, tehniku, iekārtas, Centrā esošu aprīkojumu, inženiertehnisko nodrošinājumu, iznest jebkādus Centram piederošus priekšmetus un mantas ārpus Centra, atsavināt trešajām personām personīgā lietošanā nodotās mantas un priekšmetus (drēbes, apavus, higiēnas priekšmetus un tml.);
		5. ārpus apmeklētāju pieņemšanas laika apmeklēt vai ilgstoši uzturēties citu klientu istabās, ja tas traucē citu klientu mieru;
		6. lietot rupjus un nepiedienīgus vārdus vai žestus;
		7. smēķēt Centra telpās un Centra teritorijā ārpus tam speciāli ierādītās vietas;
		8. lietot alkoholu un citas apreibinošas vielas, tos pienest citiem klientiem, spēlēt azartspēles;
		9. pēc plkst. 22.00 trokšņot un skaļi klausīties mūziku, televizoru, u.c., traucēt apkārtējo klientu mieru;
		10. bez atļaujas ņemt citu klientu mantas, naudu un citus priekšmetus.

**2.4. Sociālās aprūpes un sociālās rehabilitācijas nodaļā klients:**

2.4.1. ievēro tīrību un kārtību istabās, gaiteņos un citās koplietošanas telpās un spēju robežās piedalās telpu, teritorijas uzkopšanā;

2.4.2. uzglabā savas mantas tam speciāli paredzētās vietās;

2.4.3. regulāri, katru dienu, seko līdzi personīgai higiēnai (mazgājas vannā vai dušā ne retāk kā ik pēc desmit dienām (vai arī biežāk) atbilstoši spējām pēc sociālā aprūpētāja ieteikuma);

2.4.4. izturas saudzīgi pret Centra inventāru, veļu, traukiem (pēc katras lietošanas reizes mazgā individuālā lietošanā nodotus un esošus traukus, iespēju robežās mazgā veļu, lietojot tam paredzētās iekārtas speciāli iekārtotā vietā);

2.4.5. ievēro ugunsdrošības noteikumus;

2.4.6. ievēro kārtības, uzvedības un ētikas normas;

2.4.7. savstarpēju strīdu un konfliktu gadījumos meklē palīdzību pie dežurējošā personāla;

2. 4.9. nekavējoties ziņo dežurējošajam personālam gadījumā, ja citi klienti pārkāpj šos noteikumus.

1. **GRUPU DZĪVOKĻA IEKŠĒJĀS KĀRTĪBAS NOTEIKUMI**
	1. **Grupu dzīvoklī klients:**
		1. līdzdarbojas savas dzīves situācijas un kvalitātes uzlabošanā;

informē Centra darbinieku par savu prombūtnes laiku un atrašanas vietu;

* + 1. ir sasniedzams telefoniski, nebloķē Grupu dzīvokļa darbinieku vai Centra vadītāja darba tālruņa numuru;
		2. pilda rehabilitācijas plānā paredzētos pasākumus un iesaistās saturīga brīvā laika aktivitātēs, kā arī aktīvi meklē piemērotu algotu darbu;
		3. ievēro vispārpieņemtās pieklājības normas uzvedībā un saskarsmē ar citiem cilvēkiem- nelieto rupju vārdu, fiziski neaizskar citus, neapsaukājas un nesmejas par citiem cilvēkiem;
		4. regulāri rūpējas par savu personisko higiēnu, pilda Grupu dzīvokļa darbinieku ieteikumus personiskās higiēnas jautājumos;
		5. uztur tīrību un kārtību savā istabā un koplietošanas telpās (virtuvē, gaitenī, mazgājamās telpās, atpūtas telpās);
		6. pēc grafika regulāri piedalās koplietošanas telpu uzkopšanā un teritorijas sakopšanas;
		7. saudzīgi izturas pret koplietošanas mantām, traukiem, mēbelēm un inventāru;
		8. salabo vai iegādājas jaunas mantas, ja tās ir tikušas sabojātas klienta ļaunprātīgas rīcības rezultātā;
		9. piedalās kopsapulcēs saskaņā ar Grupu dzīvokļa darbinieku norādījumiem;
		10. no plkst. 23.00 līdz 7.00 uzturas savā istabiņā un ievēro klusumu
		11. ievēro šos noteikumus, ugunsdrošības un citus Latvijas Republikā saistošos normatīvos aktus, lai neapdraudētu savu un citu personu drošību Grupu dzīvoklī.
	1. **Klients ir tiesīgs:**
		1. pārtraukt Grupu dzīvokļa lietošanu līgumā noteiktajā kārtībā par to informējot Centru;
		2. atļaut citām personām (Viesis) īslaicīgi uzturēties Grupu dzīvoklī, ņemot vērā, ka:
			1. Viesis reģistrējas pie dežurējoša darbinieka, uzrādot personu apliecinošu dokumentu;
			2. Viesis uzturas Grupu dzīvokļa telpās līdz plkst. 22.00;
			3. Viesis ievēro Grupu dzīvokļa noteikumus, ja viesis pārkāpj Grupu dzīvokļa iekšējās kārtības noteikumus, Centra darbinieks ir tiesīgs aizliegt viesim uzturēties Grupu dzīvokļa telpās un liegt turpmākos apmeklējumus.
		3. nenakšņot Grupu dzīvoklī, informējot par to dežurējošo darbinieku, vai, ja prombūtne ilgst vairāk par divām dienām pēc kārtas, iesniedzot rakstveida iesniegumu.
	2. **Klientam ir aizliegts:**
		1. ierasties alkohola, narkotisko vai citu psihotropo vai apreibinošo vielu ietekmē;
		2. fiziski aizskart citus klientus, darbiniekus un citas personas, kuras atrodas Grupu dzīvoklī;
		3. krāt un glabāt medikamentus, kuri nav paredzēti klientam lietošanai;
		4. dot savus medikamentus citam klientam;
		5. smēķēt dzīvojamās istabās;
		6. bez atļaujas ņemt cita klienta personīgās mantas, naudu vai pārtiku;
		7. iznest no Grupu dzīvokļa vai pārdot mēbeles un citas mantas, kuras nodotas klientam vai citai personai lietošanā Grupu dzīvoklī;
		8. ienākt cita klienta istabā bez viņa klātbūtnes;
		9. veikt savā istabā vai koplietošanas telpās darbus, kas bojā telpu vai rada traucējumus citiem klientiem;
		10. ienest un glabāt istabā priekšmetus vai vielas, kas piesārņo gaisu, rada nepatīkamu smaku, kā arī ugunsnedrošus, viegli uzliesmojošus, sprādzienbīstamus priekšmetus, ieročus, gāzes baloniņus, elektrošokus;
		11. turēt dzīvojamā istabā dzīvniekus bez citu klientu un darbinieku atļaujas;
		12. uzglabāt koplietošanas telpās savas personīgās mantas;
		13. bojāt automātisko ugunsaizsardzības un apsardzes sistēmu;
		14. mest pa logu ārā jebkādus priekšmetus un mest atkritumus tam neparedzētās vietās.
	3. **Klients ir informēts, ka:**
		1. Centra darbiniekam ir tiesības lūgt klientu uzrādīt istabu, lai pārbaudītu, vai klients ievēro Noteikumu 3.3.punktā notiektos aizliegumus;
		2. atbilstoši ārstējošā ārsta norādījumiem un rekomendācijām Centra darbiniekam ir tiesības sniegt klientam atbalstu medikamentu lietošanā, tai skaitā sekot medikamentu realizācijas laikam un identificēt to pielietošanu, bet klienta pienākums uzrādīt medikamentus, kurus lieto ikdienā.
1. **CENTRA “ĶEMERI” DIENAS CENTRA (SPECIALIZĒTO DARBNĪCU) IEKŠĒJĀS KĀRTĪBAS NOTEIKUMI**
	1. Dienas centrā (specializētajā darbnīcā) klients:
		1. **ierodoties uz pirmo nodarbību, slēdz pakalpojuma līgumu;**
		2. izturas ar cieņu pret Centra darbiniekiem, citiem klientiem,
		3. ievēro vispārpieņemtas uzvedības un higiēnas normas;
		4. izturas saudzīgi pret Centrā esošo mantu, izsniegtajām materiālām vērtībām, nekavējoties mutiski informē Centra darbiniekus par mantas, materiālo vērtību bojājumu vai zaudējumu;
		5. ievēro ugunsdrošības, elektrodrošības un higiēnas noteikumu prasības, kārtību un drošību nodarbību telpās;
		6. smēķē tikai speciāli norādītās un iekārtotās vietās;
		7. piedalās Centra nodarbībās vismaz 4 (četras) stundas dienā;
		8. piedalās Centra teritorijas sakopšanas darbos, pēc nodarbībām sakopj savu darbavietu;
		9. ja dažādu iemeslu dēļ nav iespējams ierasties uz nodarbību vai ir nepieciešams pamest nodarbību tās laikā, informē sociālā darba speciālistu, kurš izdara atzīmi darba žurnālā;
		10. ierodas Centrā ar nepieciešamajiem medikamentiem un informē sociālā darba speciālistu par nepieciešamību lietot medikamentus un to lietošanas biežumu atbilstoši ārstējošā ārsta nozīmētajai medikamentozajai terapijai.
	2. **Klients ir tiesīgs:**
		1. atrasties Centrā laika posmā no plkst.8:00 – 16:00;
		2. saņemt informāciju par Centra ikdienas aktivitātēm un notikumiem, kas saistīti ar sociālas aprūpes un sociālas rehabilitācijas pakalpojuma saņemšanu;
		3. iepazīsties ar individuālo sociālās rehabilitācijas plānu;
		4. domstarpību un konfliktu gadījumos vērsties pie Centra vadītāja ar priekšlikumiem vai pretenzijām;
		5. sniegt rakstiskus priekšlikumus un sūdzības Centra vadītājam vai ievietot tos ierosinājumiem / sūdzībām paredzēta speciālā kastītē, kas novietota pie Centra telpas izveidotā vietā un saņemt atbildi viena mēneša laikā no priekšlikuma/sūdzības iesniegšanas brīža;
		6. izmantot Centra transporta pakalpojumus nokļūšanai no dzīvesvietas līdz Centram un atpakaļ saskaņā ar individuālo sociālās rehabilitācijas plānu.
	3. **Klientam ir aizliegts:**
		1. lietot alkoholu un citas apreibinošas vielas, kā arī atrasties alkohola un citu apreibinošu vielu ietekmē Centra telpās un teritorijā;
		2. ievest Centra telpās dzīvniekus;
		3. lietot elektriskās ierīces bez saskaņošanas ar Centra darbiniekiem;
		4. apmeklēt nodarbību ar infekciozu slimību pazīmēm (iesnas, klepus, paaugstināta ķermeņa temperatūra, ādas izsitumi un c.).
2. **NAKTSPATVERSMES IEKŠĒJĀS KĀRTĪBAS NOTEIKUMI**
	1. **Naktspatversmes dienas gaita:**
		1. uzturēšanās ziemas periodā (no 01.10. līdz 31.03.) no plkst.18.00 – plkst. 8.00., vasaras periodā - no plkst.19.00 – plkst. 8.00.
		2. ierašanās līdz 22.00.
		3. nakts miers no plkst. 22.00 – plkst. 6.45.
		4. vakariņas ziemas periodā no plkst.18.00 – plkst. 19.30, vasaras periodā no plkst.19.00 – plkst. 20.30.
		5. brokastis no plkst. 7.00 – plkst.7.30.
	2. **Klients:**
		1. Ierodoties pirmo reizi naktspatversmē, iesniedz iesniegumu un uzrāda personu apliecinošu dokumentu;
		2. trīs darba dienu laikā pēc pirmreizējas uzņemšanas Naktspatversmē persona vēršas Jūrmalas Labklājības pārvaldē, saņem norīkojumu un iesniedz to Naktspatversmē;
		3. iepazīstas un ievēro Naktspatversmes iekšējās kārtības noteikumus un par to parakstās žurnālā,
		4. ievēro vispārpieņemtās ētikas un morāles normas;
		5. maksā Jūrmalas valstspilsētas pašvaldības noteikto līdzdalības maksājumu vai vienojas ar Naktspatversmes vadītāju par līdzdarbības pienākumiem;
		6. izpilda Naktspatversmes darbinieku rīkojumus;
		7. pakļaujas dezinfekcijai un alkohola koncentrācijas noteikšanai izelpā pēc Naktspatversmes darbinieku norādījumiem;
		8. nodod savas drēbes dezinsekcijai un dezinfekcijai;
		9. uzrāda Naktspatversmes darbiniekiem ienestās lietas un personīgās mantas;
		10. informē Naktspatversmes darbiniekus, ja objektīvu iemeslu dēļ ierašanās Naktspatversmē būs pēc noteiktā ierašanās laika;
		11. neuzglabā Naktspatversmes guļamtelpā pārtikas produktus, līdzi paņemtos pārtikas produktus lieto tikai ēdamzālē;
		12. uzvedas pieklājīgi, neaizskar Naktspatversmes darbiniekus un klientus ne verbāli, ne fiziski.
		13. veic pašaprūpi, ievēro personisko higiēnu;
		14. ievēro kārtību un tīrību guļamtelpās, koplietojamās telpās un Naktspatversmes teritorijā;
		15. saudzīgi izturas un nebojā Naktspatversmes īpašumu, inventāru, iekārtas un ierīces.
	3. **Klients ir tiesīgs:**
		1. saņemt naktsmītni apkurināmās telpās ar guļamvietām atsevišķi vīriešiem un sievietēm;
		2. saņemt dezinficētus gultas piederumus;
		3. saņemt vakariņas un brokastis ēdamzālē;
		4. izmantot sanitāro telpu ar tualeti, roku mazgātni un dušu;
		5. izmantot veļas mazgātavu personīgi drēbju tīrīšanai (ja tas ir iespējams);
		6. uzturēties Naktspatversmes telpās visu diennakti, ja ir ārsta atzinums par veselības problēmām;
		7. atstāt mantu noliktavā individuālās mantas;
		8. iesniegt rakstiskas sūdzības, ierosinājumus un priekšlikumus.
	4. **Klientam ir aizliegts:**
		1. ienest un lietot alkoholiskos dzērienus un apreibinošas vielas, kā arī atrasties Naktspatversmes telpās šo vielu reibumā;
		2. smēķēt Naktspatversmes telpās;
		3. traucēt citiem klientiem.
	5. **Klients ir informēts, ka:**
		1. Klienta neattaisnotas prombūtnes laikā, personiskās mantas tiek iepakotas un novietotas mantu noliktavā, kur tās tiek glabātas 30 diennaktis, pēc tam mantas tiek iznīcinātas sastādot aktu, saglabājot personas dokumentus;
		2. Naktspatversmes darbinieks, sastādot aktu, var atsavināt uzglabāšanai nodotās klienta personiskās mantas, ja tās apdraud veselību, dzīvību vai drošību.

**6. “ATELPAS BRĪŽA” KLIENTU IEKŠĒJĀS KĀRTĪBAS NOTEIKUMI**

6.1. **“Atelpas brīža” pakalpojuma klients:**

6.1.**1.** ievēro vispārpieņemtās pieklājības normas uzvedībā un saskarsmē ar citiem cilvēkiem- nelieto rupju vārdu, fiziski neaizskar citus, neapsaukājas un nesmejas par citiem cilvēkiem;

6.1.**2,** regulāri rūpējas par savu personisko higiēnu, pilda “Atelpas brīža” darbinieku ieteikumus personiskās higiēnas jautājumos;

6.1. **3.** uztur tīrību un kārtību savā istabā un koplietošanas telpās (virtuvē, gaitenī, mazgājamās telpās, atpūtas telpās);

6.1. **4.** saudzīgi izturas pret koplietošanas mantām, traukiem, mēbelēm un inventāru;

6.1. **5.** no plkst. 23.00 līdz 7.00 uzturas savā istabiņā un ievēro klusumu;

6.1. **6.** ievēro šos noteikumus, ugunsdrošības un citus Latvijas Republikā saistošos normatīvos aktus, lai neapdraudētu savu un citu personu drošību “Atelpas brīža” telpās.

6.2. **Klients ir tiesīgs:**

6.2.1. pārtraukt “Atelpas brīža” pakalpojumu līgumā noteiktajā kārtībā par to informējot Centru.

6.3. **Klientam ir aizliegts:**

6.3. 3. ierasties alkohola, narkotisko vai citu psihotropo vai apreibinošo vielu ietekmē;

6.3. 4. fiziski aizskart citus klientus, darbiniekus un citas personas, kuras atrodas “Atelpas brīža” telpās;

6.3. 5. krāt un glabāt medikamentus, kuri nav paredzēti klientam lietošanai;

6.3. 6. dot savus medikamentus citam klientam;

6.3. 7. smēķēt dzīvojamās istabās;

6.3. 8. bez atļaujas ņemt cita klienta personīgās mantas, naudu vai pārtiku;

6.3. 9. iznest no “Atelpas brīža” telpām vai pārdot mēbeles un citas mantas, kuras nodotas klientam vai citai personai lietošanā;

6.3. 10. ienākt cita klienta istabā bez viņa klātbūtnes;

6.3. 11. veikt savā istabā vai koplietošanas telpās darbus, kas bojā telpu vai rada traucējumus citiem klientiem;

6.3. 12. ienest un glabāt istabā priekšmetus vai vielas, kas piesārņo gaisu, rada nepatīkamu smaku, kā arī ugunsnedrošus, viegli uzliesmojošus, sprādzienbīstamus priekšmetus, ieročus, gāzes baloniņus, elektrošokus;

6.3. 13. turēt dzīvojamā istabā dzīvniekus bez citu klientu un darbinieku atļaujas;

6.3. 14. uzglabāt koplietošanas telpās savas personīgās mantas;

6.3. 16. bojāt automātisko ugunsaizsardzības un apsardzes sistēmu;

6.3. 17. mest pa logu ārā jebkādus priekšmetus un mest atkritumus tam neparedzētās vietās.

6.4. **Klients ir informēts, ka:**

6.4.1. Centra darbiniekam ir tiesības lūgt klientu uzrādīt istabu, lai pārbaudītu, vai klients ievēro Noteikumu 6.3.punktā notiektos aizliegumus;

6.4.2. atbilstoši ārstējošā ārsta norādījumiem un rekomendācijām Centra darbiniekam ir tiesības sniegt klientam atbalstu medikamentu lietošanā, tai skaitā sekot medikamentu realizācijas laikam un identificēt to pielietošanu, bet klienta pienākums uzrādīt medikamentus, kurus lieto ikdienā.

1. **NOSLĒGUMA JAUTĀJUMI**

7. 1. Kārtības noteikumi stājas spēka 2023.gada 1.janvārī.

* 1. Ar Kārtības noteikumu spēkā stāšanas brīdi spēku zaudē “Kārtības noteikumi PSIA “Veselības un sociālās aprūpes klientiem”” 11/2019, kas apstiprināti ar PSIA „Veselības un sociālās aprūpes centrs – Sloka” valdes 2019.gada 31.maija sēdes nr.14 lēmumu nr.8 (protokols Nr.14).

Valdes priekšsēdētājs G.Prolis